钦定古今图书集成/理学汇编/学行典/第172卷 > 范涞
## 钦定古今图书集成/理学汇编/学行典/第172卷 > 范涞

按《休宁县志》：“范涞，字源易，林塘人。进士，授南城知县。
行取为南刑部主事，历南户部郎中，出守南昌，累迁
浙江按察使，转右藩，再转福建。左藩素持清节，不乏
担当，历任中外，孤介寡合，翩翩自成一家。雅尚理学，
在南昌疏荐邓元锡、章潢、刘元卿三士，乞赐登擢，上
可其奏。尝作《休宁理学先贤传》于宋，取程文简大昌”、
吴文肃敬、程勿斋若庸，于元取陈定宇栎、倪道川士
毅，于明取朱枫林升、赵东山汸、范云溪准、汪仁峰循
共九人。论者称其综核严正。所著有《范子哤言》《晞阳
文集》及《朱子语录。